మాజీ విశ్వసుందరి ఐశ్వర్యరాయ్ తన కూతురు ఆరాధ్య ఓ పాటకు వేస్తున్న స్టెప్పులు ప్రస్తుతం సోషల్మీడియాలో హల్చల్ చేస్తున్నాయి. శనివారం రోజు ఓ వివాహ వేడుకకు హాజరైన బచ్చన్ కుటుంబం ఆ వేడుకలో బాగా ఎంజాయ్ చేసింది. ఎరుపు రంగు సారీతో ఐశ్వర్య ఎంతో అందంగా ముస్తాబై ఈ వేడుకకు హాజరైంది. తన కూతురు ఐశ్వర్యను కూడా పింక్ కలర్ దుస్తుల్లో మెరిసేలా తన నిండా పూలతో ముస్తాబు చేసింది ఐశ్వర్య. బిగ్ బీ అమితాబ్ బచ్చన్, అభిషేక్ బచ్చన్లు శార్వాణీలో వేడుకకు విచ్చేశారు. అయితే తాజాగా ఈ వివాహ మహోత్సవంలో వీరంతా కలసి దిగిన ఫోటోలను అమితాబ్ తన ట్విట్టర్ వేదికగా అభిమానులతో పంచుకున్నారు. 'పెళ్లి అనేది.. వధువును ఇంట్లోకి ఆహ్వానించడానికి మనందరినీ దగ్గర చేస్తుంది' అని టాగ్ చేస్తూ ఈ ఫోటోలు షేర్ చేశారు అమితాబ్.ఈ ఫొటోలతో పాటు పెళ్లి వేడుకలో ఐష్, అభిషేక్ బచ్చన్లు తమ కూతురు ఆరాధ్యతో కలసి బాంగ్రా డాన్స్ చేయడం కూడా సోషల్మీడియాలో పంచుకున్నారు. ప్రస్తుతం ఈ డాన్స్ సోషల్ మీడియాను షేక్ చేస్తోంది. కాగా ఈ పెళ్లి వేడుక ఎవరిది అనేది మాత్రం తెలియరాలేదు.
maji viswasundari aishwaryaray tana koothuru aaraadhya oo paataku vestunna steppulu prastutam soshalmeediyaalo halchal chestunnayi. sanivaaram roju oo vivaha vedukaku haajaraina bachan kutumbam aa vedukalo baga enjay chesindi. erupu rangu saareetho aishwarya entho andamgaa mustabai ee vedukaku haajaraindi. tana koothuru aishwaryanu kuudaa pink kalar dustullo merisela tana ninda poolatho mustaabu chesindi aishwarya. big bee amitab bachan, abhishek bachanlu saarvaaniiloo vedukaku vichesaaru. ayithe taajaagaa ee vivaha mahotsavamlo veerantaa kalasi digina photolanu amitab tana twitter vedikagaa abhimaanulatho panchukunnaaru. 'pelli anedi.. vadhuvunu intloki aahvaaninchadaaniki manandarinee daggara chestundi' ani tag chestu ee photolu share chesaru amitab.ee photolatho paatu pelli vedukalo aish, abhishek bachanlu tama koothuru aaraadhyatho kalasi bangra dans cheyadam kuudaa soshalmeediyaalo panchukunnaaru. prastutam ee dans soshal meedianu shek chestondi. kaga ee pelli veduka evaridi anedi maatram teliyaraaledu.